Mekga yohle e sebedisanang kapa e hlokang tshebedisano le Registrar of Companies and Close Corporations kgafetsa e tshwanela ho ngodisa jwalo ka diakgente tsa CIPRO. Ha o se o ngodisitse, ha ho hlokehe hore o ngodise hape; o tla kenngwa jwalo ka akgente hape mme o ke ke wa lahlehelwa ke khoutu ya hao ya boakgente.
Ho ngodisa, o tla lebellwa hore o lefe depositi e ka busetswang ho wena akhaonteng ya CIPRO. Ka mora ho amohelwa ha tiiso ya ngodiso ya hao, akhaonte e tla kenngwa tshebetsong mme e lokele ho sebetsa. Ditefo tsa ho hlahloba le ho hatisa Setefikeiti sa Khampani kapa Khampani ya ba Mmalwa e ngodisitsweng ke R30 bakeng sa setefikeiti ka seng. Hona ho tla ba akhaonteng ya depositi e hoketsweng ho khoutu ya hao ya boakgente, e tla sebediswa ka ho iketsahalla ho o romella molato mafelong a kgwedi.
Nehelana ka kopi ya Bukana ya hao ya Boitsebiso.
Ha ho seahelo sa molao se laolang tshebeletso ena.
Kopo e sebetswa hona letsatsing leo.